CELEX: C2005/069/16
Language: el
Date: 2005-03-19 00:00:00
Title: Υπόθεση C-13/05: Αίτηση για την έκδοση προδικαστικής αποφάσεως που υπέβαλε το Juzgado de lo Social No 33 της Μαδρίτης (Iσπανία), με διάταξη της 7ης Ιανουαρίου 2005, στην υπόθεση Sonia Chacón Navas κατά Eurest Colectividades, S.A.

19.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/8
            
         Αίτηση για την έκδοση προδικαστικής αποφάσεως που υπέβαλε το Juzgado de lo Social No 33 της Μαδρίτης (Iσπανία), με διάταξη της 7ης Ιανουαρίου 2005, στην υπόθεση Sonia Chacón Navas κατά Eurest Colectividades, S.A.
   (Υπόθεση C-13/05)
   (2005/C 69/16)
   Γλώσσα διαδικασίας: η ισπανική
   Με διάταξη της 7ης Ιανουαρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων την 19η Ιανουαρίου 2004, το Juzgado de lo Social No 33 της Μαδρίτης υπέβαλε αίτηση για την έκδοση προδικαστικού ερωτήματος, στο πλαίσιο της διαφοράς μεταξύ Sonia Chacón Navas και Eurest Colectividades, S.A., που εκκρεμεί ενώπιόν του.
   Το Juzgado de lo Social No 33 της Μαδρίτης ζητεί από το Δικαστήριο να αποφανθεί επί των εξής προδικαστικών ερωτημάτων:
   
               1.-
            
            
               Εμπίπτει στο πεδίο προστασίας της οδηγίας 2000/78 (1), στο άρθρο 1 της οποίας θεσπίζεται γενικό πλαίσιο για την καταπολέμηση των διακρίσεων λόγω ειδικών αναγκών, η περίπτωση εργαζομένης η οποία απολύθηκε από την εργοδότριά της εταιρία αποκλειστικώς λόγω της ασθένειάς της;
            
         
               2.-
            
            
               Επικουρικώς, σε περίπτωση που θεωρηθεί ότι η κατάσταση της ασθενείας δεν εμπίπτει στο πλαίσιο της προστασίας που παρέχει η οδηγία 2000/78 έναντι των διακρίσεων λόγω ειδικών αναγκών και, συνεπώς, δοθεί αρνητική απάντηση στο πρώτο ερώτημα, μπορεί να θεωρηθεί η ασθένεια ως χαρακτηριστική ιδιότητα που μπορεί να προστεθεί σε αυτές που η οδηγία 2000/78 προστατεύει έναντι των διακρίσεων;
            
         
      (1)  του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (ΕΕ L 303 της 2.12.2000, σ. 16).